Australdvergdykker

Australdvergdykker (Tachybaptus novaehollandiae) er en dykkerart i slekten Tachybaptus. Den lever i innsjøer og elver i Australia, New Zealand og Ny-Guinea, samt på nærliggende øyer. Den er, sammen med pygmédykker og dvergdykker, den minste av dykkerfuglene. 


== Biologi ==

Australdvergdykkeren er 25–27 cm, noe som gjør den til en av de minste dykkerne. Hannene er litt lengre enn hunnene, siden de har lengre nebb.Fjærdrakten hos australdvergdykkeren skifter farge etter når den hekker. Utenom hekkeperioden er fjærdrakten gråbrun på oversiden. Den er svart på hodet og nedover nakken, med en liten oval, hvit flekk ved siden av nebbet. Undersiden er sølvgrå.I hekkesesongen er hodet glinsende svart. Den har en bred kastanjefarget stripe fra øyet og nedover nakken. Den hvite flekken ved nebbet blir gult i hekkesesongen.Australdvergdykkeren holder til i innsjøer og elver i Australia, og andre områder i Stillehavet, som på New Zealand, Ny-Guinea og mindre øyene i dette området.Den ble først påvist hekkende på Diamond Lake i nærheten av Wanaka i Australia i 1977. Senere er den blitt oppdaget i andre områder, som New Zealand, hvor bestanden fremdeles er lav siden den kom dit.
Australdvergdykkeren er en svært god dykker. Når den blir skremt, dykker den ned og svømmer under vann. Den forlater sjelden området den bor på. Hvis den blir forstyrret, dykker den under vann og svømmer 10–15 m før den kommer opp igjen, istedenfor å fly unna.
Australdvergdykkeren spiser småfisk, men den spiser også edderkopper, vanninsekter, larver, krepsdyr og bløtdyr. Det er også kjent at den har spist planteføde, blant annet gressfrø. Når den fanger byttet sitt tar den dem enten på overflaten, eller så foretar den lange dykk ned i vannet for å fange fisk.Australdvergdykkerens reir er en plattform laget av vannplanter med en fordypning på midten hvor eggene ligger. Reiret er ca 40 cm høyt. Etter at eggene er lagt, tar de ca  23 dager før de klekker. Ungene forlater redet når de er nyfødt og blir båret på foreldrenes rygg.


== Inndeling ==
Inndelingen følger Birds of the World og er i henhold til Winkler, Billerman & Lovette (2020). Norske navn på artene følger Norsk navnekomité for fugl og er i henhold til Syvertsen et al. (2008, 2017, 2020). Norske navn i parentes er ikke offisielle navn, men kun midlertidige beskrivelser.

Mirandornithes
Podicipediformes, lappedykkere
Podicipedidae, dykkerfamilien
Rollandia
Tachybaptus, (dvergdykkere)
†T. rufolavatus, alaotradykker (Madagaskar, erklært utryddet i 2010)
T. ruficollis, dvergdykker (Eurasia og Afrika)
T. novaehollandiae, australdvergdykker (Australasia)
T. n. novaehollandiae (nominatformen), utbredt fra det sørlige Ny-Guinea til Australia, Tasmania og New Zealand
T. n. leucosternos, utbredt i Ny-Caledonia
T. n. rennellianus, utbredt på Rennell i Solomonøyene
T. n. javanicus, utbredt på Java
T. n. timorensis, utbredt på Timor i De små Sundaøyer
T. n. fumosus, utbredt på Sangihe og Talaud utenfor nordvest Sulawesi
T. n. incola, utbredt på Ny-Guinea
T. pelzelnii, madagaskardykker (Madagaskar)
T. dominicus, pygmédykker (Amerika)
Podilymbus
Poliocephalus
Podiceps
Aechmophorus


== Referanser ==


== Eksterne lenker ==
(en) Australdvergdykker – oversikt og omtale av artene i WORMS-databasen 
(en) Australdvergdykker i Encyclopedia of Life 
(en) Australdvergdykker i Global Biodiversity Information Facility 
(no) Australdvergdykker hos Artsdatabanken 
(en) Australdvergdykker hos ITIS 
(en) Australdvergdykker hos NCBI 
(en) Kategori:Tachybaptus novaehollandiae – bilder, video eller lyd på Wikimedia Commons 
(en) Tachybaptus novaehollandiae – galleri av bilder, video eller lyd på Wikimedia Commons 
Tachybaptus novaehollandiae – detaljert informasjon på Wikispecies